Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 8522

b) ezeknek a klimatológiai táblázatoknak elérhetővé tételére valamely légiforgalmi felhasználó számára egy olyan időszakon belül, amelyet a meteorológiai hatóság és a felhasználó közötti megállapodás tartalmaz. 8.3 Repülőtéri klimatológiai összefoglalók Ajánlás. – A repülőtéri klimatológiai összefoglalókat a Meteorológiai Világszervezet által előírt eljárásoknak megfelelően kell készíteni. Amennyiben az információk tárolására, feldolgozására és visszakeresésére számítógépes eszközök állnak rendelkezésre, az összefoglalókat publikálni kell, vagy kérésükre egyéb módon a repülési felhasználók rendelkezésére kell bocsátani. Ahol ilyen számítógépes eszközök nincsenek, az összefoglalókat a Meteorológiai Világszervezet által meghatározott minták felhasználásával kell elkészíteni, ezeket ki kell adni és szükség szerint naprakészen kell tartani. 2007/70/II. szám 8.4 A meteorológiai megfigyelési adatok példányai Minden meteorológiai hatóság, kívánságra és a lehetőségekhez mérten, tegye hozzáférhetővé bármely más meteorológiai hatóság, üzemeltető és egyéb, a meteorológiának a nemzetközi légiközlekedésben való felhasználásában érintett részére az eredeti meteorológiai észlelési adatok másolatait, amelyek kutatáshoz, kivizsgáláshoz vagy üzemeltetési analízishez szükségesek.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes